Държавен вестник, бр. 51, 2020 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  51
Чл. 70. (1) Инвестиционният посредник 
провежда обучение от минимум 20 часа в 
рамките на всяка календарна година на лицата 
по чл. 65, ал. 1, т. 1 – 3 с цел поддържане на 
подходяща квалификация за изпълнение на 
функциите и задълженията им. Обучението 
се провежда при отчитане специфичните 
функции на обучаваните лица. Примерен 
тематичен обхват на обучението е определен 
в приложение № 3.
(2) Инвестиционният посредник при необ-
ходимост провежда обучение по повод всяко 
съществено изменение на нормативните из-
исквания, вътрешните правила на инвестици-
онния посредник, както и при въвеждане на 
нови финансови инструменти, инвестиционни 
или допълнителни услуги. Обучението по 
изречение първо може да бъде в рамките на 
обучението по ал. 1.
(3) Инвестиционният посредник оценява 
лицата по чл. 65, ал. 1, т. 1 – 3 след провеж-
дане на обучение по ал. 1, съответно ал. 2.
(4) Инвестиционният посредник поддържа 
документация, удостоверяваща изпълнението 
на задълженията по ал. 1 – 3.
Чл. 71. Инвестиционният посредник може 
да възложи задълженията по чл. 70 за про-
веждане на обучение и оценяване на лицата 
след обучение на външен изпълнител.
Чл. 72. (1) Инвестиционният посредник 
подава заявление до Комисията за вписване 
в регистъра по чл. 30, ал. 1, т. 2 от ЗКФН на 
лицата по чл. 65, ал. 1, т. 1, към което прилага 
документи, удостоверяващи, че лицата отго-
варят на изискванията на ЗПФИ и наредбата. 
За лицата по чл. 69, ал. 1 в заявлението се 
посочва обстоятелството, че ще изпълняват 
съответната дейност под наблюдение.
(2) Лице по чл. 65, ал. 1, т. 1 се вписва в 
регистъра по чл. 30, ал. 1, т. 2 от ЗКФН, ако 
в 14-дневен срок от подаване на заявлението 
по ал. 1 заместник-председателят не откаже 
вписване в регистъра.
Раздел II
Оценка за уместност
Чл. 73. (1) При предоставяне на услуги по 
чл. 6, ал. 2, т. 4 и 5 от ЗПФИ инвестицион-
ният посредник ясно информира клиента, че 
предоставянето от клиента на изчерпателна 
и точна информация цели инвестиционни-
ят посредник да му препоръча подходящи 
продукти и услуги и да действа в негов най-
добър интерес, както и че инвестиционният 
посредник е длъжен да извърши оценка за 
уместност. 
(2) Инвестиционният посредник може да 
предостави информацията по ал. 1 и в стан-
дартизиран формат. Начинът на предоставяне 
на информацията по ал. 1 трябва да осигурява 
възможност за контрол дали тя е предоставена 
на клиента.
Чл. 74. (1) При предоставяне на робо съвет 
инвестиционният посредник предоставя на 
клиентите и:
1. ясно обяснение относно степента и обхва-
та на участието на служители на инвестицион-
ния посредник и на автоматизирани системи, 
както и как клиентът може да поиска контакт 
със служител на инвестиционния посредник;
2. информация, че предоставените от кли-
ента отговори ще окажат пряко влияние при 
определяне на това, дали инвестиционният 
съвет е уместен за клиента, както и дали 
предприетите в резултат на инвестиционния 
съвет действия съответстват на профила на 
клиента;
3. описание на източниците на информа-
ция, използвани за предоставяне на услуга 
по чл. 6, ал. 2, т. 4, съответно т. 5 от ЗПФИ;
4. информация дали инвестиционният по-
средник има достъп до други данни за клиента;
5. обяснение как и кога се актуализира 
информацията за клиента.
(2) Когато инвестиционен посредник из-
ползва онлайн въпросник, инвестиционният 
посредник посочва, че отговорите на въпрос-
ника могат да бъдат единствената основа за 
робо съвета.
Чл. 75. (1) Във връзка с предоставяне на 
услуги по чл. 6, ал. 2, т. 4 и 5 от ЗПФИ ин-
вестиционният посредник приема и прилага 
в дейността си политики и процедури, които 
му дават възможност да събере информация 
за клиента и да я оцени по последователен 
начин независимо от средствата, използвани 
за събирането є.
(2) При извършване на оценка за уместност 
инвестиционният посредник предприема раз-
умни мерки, за да оцени доколко клиентът 
разбира понятието инвестиционен риск, както 
и връзката между риск и възвръщаемост на 
инвестициите.
Чл. 76. (1) При събиране на информация 
за извършване на оценката за уместност 
чрез предварително изготвени въпросници 
или събиране на информация по време на 
обсъждания с клиента е необходимо инвести-
ционният посредник да се увери, че въпросите 
са разбрани правилно от клиента, както и че 
чрез всеки метод, използван за събиране на 
информация, се получават необходимите за 
оценката за уместност данни.
(2) При разработването на въпросниците 
за събиране на информация за клиента за 
целите на оценката за уместност се спазват 
следните изисквания:
1. въпросите да са ясни, изчерпателни, 
разбираеми, като не се допуска подвеждащ, 
объркващ, неточен и прекалено технически 
език;
2. оформлението на въпросите да не насочва 
клиента към определен избор;